jkorsvik/nowiki_second_scrape_merged huggingface dataset:
Cai Yong

Cai Yong (kinesisk: 蔡邕, pinyin: Cài Yōng; født 133 i fylket Qi ved Kaifeng i Kina, død 192) var en fløytist og kalligraf i Han-Kina. 
Han forfattet musikkverket Qíncāo (琴操) og andre verker, ikke bare om musikk. 
Hans datter var musikeren Cai Wenji.


== Verker i utvalg ==
Duduan, om regjeringskunst
Yueling zhangju, musikkverk
Nü Xun, råd til kvinnene
Qincao, en fortegnelse over og beskrivelse av qin-melodier


== Referanser ==
Four Corners kraftverk

Four Corners kraftverk er et varmekraftverk ved et reserovar nær stedet Fruitland i San Juan County, delstaten New Mexico i USA. Det har en installert produksjonskapasitet på 2 270 MW fordelt på 5 enheter. Brenselkilden er kull.  Operatør og hovedeier er lokale bymyndigheter. Utbyggingen skjedde 1963–1970.
Utslippene av CO2 i 2006 var 16 395 797 tonn.


== Se også ==
Liste over verdens største kullkraftverk


== Eksterne lenker ==
Electric Generating Capacity 2008 – EIA, USAs energidepartement. Besøkt 4. juli 2010.
Beskrivelse av delstatens kullindustri med lenke til kraftverk - WourceWatch. Besøkt 5. juli 2010.
Reid Gardner kraftverk

Reid kraftverk er et varmekraftverk nordøst for Las Vegas i Clark County, delstaten Nevada i USA. Det har en installert produksjonskapasitet på 612 MW fordelt på 4 enheter. Brenselkilden er kull.  Operatør og hovedeier er Sierra Pacific Resources. Utbyggingen skjedde 1963–1983.
Utslippene av CO2 i 2006 var 5,259 mill tonn.


== Se også ==
Liste over verdens største kullkraftverk


== Eksterne lenker ==
Electric Generating Capacity 2008 – EIA, USAs energidepartement. Besøkt 4. juli 2010.
Beskrivelse av delstatens kullindustri med lenke til kraftverk - WourceWatch. Besøkt 5. juli 2010.
Feng Youlan

Feng Youlan (forenklet kinesisk: 冯友兰, tradisjonell kinesisk: 馮友蘭, pinyin: Féng Yǒulán, Wade-Giles: Feng Yu-lan; født 4. desember 1895 i Tanghe i provinsen Henan i Kina, død 26. november 1990) var en av 1900-tallets betydeligste kinesiske filosofer.
Feng Youlans betydning skyldes i vesentlig grad hans hovedverk, Kinesisk filosofis historie, som ble oversatt til engelsk av Derk Bodde. Verket er blitt oppdatert både i Beijing og i Taipei, med Zhongguo zhexue shi xinbian i 6 bind (Beijing) og 7 bind (Taipei).
Feng Youlan studerte filosofi først ved Pekinguniversitetet, og i USA fra 1919 til 1923 under professorene John Dewey og Frederick J. E. Woodbridge ved Columbia University i New York. Han var senere professor ved Zhongzhouuniversitetet i Kaifeng. 


== Utvalgte verker i engelsk oversettelse ==
A Comparative Study of Life Ideals : The Way of Decrease and Increase with Interpretations and Illustrations from the Philosophies of the East and the West. Shanghai : The Commercial Press, 1924
A History of Chinese Philosophy. Translated by Derk Bodde. With introduction, notes, bibliography and index. Princeton, Princeton University Press 1952 und 1953
Vol. I: The Period of the Philosophers (from the beginnings to circa 100 b.c).
Vol.II: The Period of Classical Learning (from the second century b.c., to the twentieth century a.d.).
A Short History of Chinese Philosophy. Macmillan London 1948
The Spirit of Chinese Philosophy. By Fung Yu-Lan (Feng Yu-Lan; Feng Youlan). Translated by Ernest Richard Hughes. London, Routledge 1962
Chuang Tzu, and Yu-Lan, Fung (Translated by): A Taoist Classic: Chuang-Tzu. Beijing Foreign Languages Press 1989 (First published, 1931)
Selected philosophical writings. Beijing, Foreign Languages Press, 1991


== Utvidet kinesisk filosofihistorie ==
Zhongguo zhexue shi xinbian, 6 bind. Beijing: Renmin chubanshe, 1982-1989


== Referanser ==


== Litteratur ==
Hans-Georg Möller: Die philosophischste Philosophie: Feng Youlans neue Metaphysik. Wiesbaden: Harrassowitz 2000 ISBN 3-447-04175-7


== Eksterne lenker ==
Feng Youlan (1895-1990)
North Valmy kraftverk

North Valmy kraftverk er et varmekraftverk nordvest for Battle Mountain i Humboldt County, langt nord delstaten Nevada i USA. Det har en installert produksjonskapasitet på 521 MW fordelt på 2 enheter. Brenselkilden er kull.  Operatør og hovedeier er Sierra Pacific Resources. Utbyggingen skjedde 1980–1988.
Utslippene av CO2 i 2006 var 4,387 mill tonn.


== Se også ==
Liste over verdens største kullkraftverk


== Eksterne lenker ==
Electric Generating Capacity 2008 – EIA, USAs energidepartement. Besøkt 4. juli 2010.
Beskrivelse av delstatens kullindustri med lenke til kraftverk - WourceWatch. Besøkt 5. juli 2010.
He Jin

He Jin (forenklet kinesisk: 何进, tradisjonell kinesisk: 何進, pinyin: Hé Jìn, Wade-Giles: født 135 i Nanyang i Kina, død 22. september 189 i Luoyang) var en kinesisk general under Han-dynastiet. 
I 184 ble han øverstkommanderende for den keiserlige hær. Årene etter slo han ned de gule turbaners opprør. Da keiser Ling døde i 189 brøt det ut en maktkamp, og de sentrale hoffevnukkene («de ti evnukker») vendte seg mot He Jin og myrdet ham. Dette snikmordet var en av begivenhetene som utløste borgerkrig og førte til oppløsningen av sentralmakten i Kina og Han-dynastiets undergang. 


== Eksterne lenker ==
He Jins biografi i Kongmings arkiv
AES Cayuga kraftverk

Se også Cayuga kraftverk i Indiana.AES Cayuga kraftverk er et varmekraftverk sørvest for Syracuse, nær Lansing i Tompkins County, upstate New York i USA. Det har en installert produksjonskapasitet på 322 MW fordelt på to enheter. Årlig produksjon er 2,411 TWh.
Brenselkilden er kull.  Operatør og hovedeier er AES. Utbyggingen skjedde 1950–1955. Utslippene av karbondioksid i 2006 var 52 370 486 tonn.


== Se også ==
Liste over verdens største kullkraftverk


== Eksterne lenker ==
Electric Generating Capacity 2008 – EIA, USAs energidepartement. Besøkt 4. juli 2010.
Beskrivelse av delstatens kullindustri med lenke til kraftverk - WourceWatch. Besøkt 5. juli 2010.
Henanopera

Henanopera (kinesisk: 豫剧; pinyin: Yùjù), eller Henan bangzi (河南梆子; Hénán Bāngzi) er en form for kinesisk opera, særlig populær i provinsene Henan og Hubei.
Henanoperaen ble til sent under Ming-dynastiet og tidlig under Qing-dynastiet. Det er fire hovedformer.  Xiangfu-tone opera høres rundt Kaifeng, Yudong-tone i Shangqiuområdet. Yuxi-tone høres rundt Luoyang, og Shahe-tone rundt Luohe.  Yudong og Yuxi er hovedformene, med Yudong som uttrykk for komedie og Yuxi for tragedie.
Andreas Ove Ugland

Andreas Ove Ugland (født 8. mars 1955, død 6. mars 2020 på Caymanøyene) var en norsk shippinginvestor, bankmann, eiendomsinvestor og racerbåtfører fra Grimstad.Sammen med sine brødre Johan B. Ugland og Knut Axel Ugland drev han bank på Caymanøyene. og drev også i flere år med offshore-båtrace, i de siste årene i Class One, med båten «Jotun». Ugland hadde sammen med sin bror Johan Benad Ugland et bilmuseum i Sørlandsparken i Kristiansand.
I Andreas Ove Ugland sin tid i styret i Nordic  American  Tankers Ltd, ble selskapet utelukket fra KLP sine pensjonsfond fordi selskapet medvirket til alvorlig miljøskade og grove krenkelser av menneskerettighetene.Faren var Andreas Kjell Lund Ugland (1925–2019) som var hovedaksjonær i Uglands Rederi fra 1960 til 1996 sammen med broren Johan Jørgen Ugland (1921–2010). Andreas Ove var skilt fra Inger Narten Ugland (1955–) fra Arendal. Sammen fikk de tre barn. 
Ugland bodde og drev sine forretninger fra Caymanøyene.


== Referanser ==
Vedea

Vedea er en elv sør i Romania med kilde på Cotmeanaplatået. Den er en sideelv til Donau og munner ut 12 kilometer øst for Zimnicea. Vedea er 224 km lang hvorav 33 km er regulert. 


== Geografi ==
Vedea renner gjennom de rumenske fylkene Argeș, Olt og Teleorman. Viktige byer langs elven er Roșiori de Vede og Alexandria.


== Etymologi ==
Navnet Vedea kommer av det dakiske (indoeuropeiske) ordet wed som betyr vann.


== Sideelver ==
Vedea har følgende sideelver fra venstre: Vedița, Cotmeana, Tecuci, Burdea, Râul Câinelui, Teleorman. Sideelvene fra høyre er: Eiul, Brătășanul, Tisăr,  Ciorâca, Cupen, Plapcea, Florișoru, Dorofei, Bratcov, Bărâcea, Gearanta, Valea Găuriciu, Valea Viei


== Referanser ==
Richard Weigner

Richard Weigner (født 21. januar 1873 i Arendal, død 4. oktober 1946) var en norsk boktrykker og redaktør. 
Han dro til sjøs etter fullført middelskole, men et ulykkestilfelle satte en stopper for hans planer om en sjømilitær karrière. Weigner gikk i boktrykkerlære hos Egersundsposten, og kom som utlært boktrykker til Stenkjær Avis i 1896. Han var kjøpte avisen og trykkeriet i 1900, og var avisens redaktør 1896–1907 og 1908–1909. I 1909 ble avisen slått sammen med Inntrøndelagen, og Weigner drev senere eget boktrykkeri i Steinkjer.


== Referanser ==


== Litteratur ==
Saxvik, Kjell: Fram i hundre års politisk motvind 1883–1983 (1983), s. 91.
World Hip Hop Dance Championships 2009

World Hip Hop Dance Championships er en internasjonal hiphopdans-konkurranse arrangert av Hip Hop International.  Konkurransen ble arrangert første gang i 2002. I 2009 var det åtte dommere, der fire bedømte fremførelse og fire bedømte koreografi og dans. Hip Hop International har også gitt ut DVD-er med opptak fra hiphop-gruppene.


== Resultater ==


=== Prelims ===


==== Junior ====
Disse gikk videre til finalen.


==== Ungdom ====
Disse gikk videre til finalen.


==== Voksne ====


=== Finalen ===


==== Junior ====


==== Ungdom ====
* Irratik og Request hadde likt poeng, så gruppen med best fremførelsespoeng, skulle vinne, og da vant Request.


==== Voksne ====


== Andre stiler ==
Popping:
Vinner: Marie "Poppins" (Frankrike)
Locking:
Vinner: Omar Thomas "Firelock" (USA)
Breaking:
Vinnere: Underground Flow (USA)


== Gjestedansegrupper ==
Mini Phillipine All-Stars
Mookie
Fanny Pak
Battle Champs
Shock-a-Lock
Super Cr3w
Beat Freaks


== Eksterne lenker ==
Hip Hop Internationals nettside
Dakota Johnson

Dakota Mayi Johnson (født 4. oktober 1989 i Austin i Texas) er en amerikansk modell og skuespillerinne. Hun er datter av Don Johnson og Melanie Griffith, og barnebarn av Tippi Hedren – alle skuespillere.


== Filmografi ==


== Personlig ==
Dakota Johnson var innlagt grunnet alkohol- og narkotikaavhengighet i 30 dager før jul i 2007.


== Referanser ==


== Eksterne lenker ==
(en) Dakota Johnson på Internet Movie Database 
(sv) Dakota Johnson i Svensk Filmdatabas 
(da) Dakota Johnson på Filmdatabasen 
(da) Dakota Johnson på Scope 
(fr) Dakota Johnson på Allociné 
(en) Dakota Johnson på AllMovie 
(en) Dakota Johnson hos Turner Classic Movies 
(en) Dakota Johnson hos Rotten Tomatoes 
(en) Dakota Johnson hos TV Guide 
(en) Dakota Johnson hos The Movie Database 
Dakota Johnson hos TV.com
17. etappe av Giro d’Italia 2010

17. etappe av Giro d'Italia 2010 ble kjørt den 26. mai 2010. Etter drøyt 50 kilometer stakk en stor gruppe fra hovedfeltet og sammenlagtkanonene tok det rolig på etappen med Caisse d'Epargne i front for å sikre at tetgruppen ikke truet David Arroyos rosa trøye. I utbrytergruppen satt ryttere som Danilo Hondo, Aleksandr Jefimkin, Ignatas Konovalovas, Leonardo Duque, Mikhail Ignatjev og Nicki Sørensen og sammen med tretten andre ryttere opparbeidet de seg en ledelse på 11 minutter og 26 sekunder.
28 kilometer før mål satte Ignatjev inn et rykk og skaffet seg en ledelse på fjorten sekunder, men Sørensen tettet luken og de gjenværende rytterne smårykket på hverandre, men ingen klarte å skaffe seg en avgjørende luke. Med rundt to kilometer å sykle dro Damien Monier til og de nærmeste konkurrentene, Kruijswijk og Hondo, klarte ikke å svare fort nok. Franskmannen tråkket inn til karrierens første proffseier og Cofidis første etappeseier i årets Giro. Hovedfeltet rullet i mål 9 minutter og 52 sekunder bak Monier etter at Liquigas satte opp tempoet de siste kilometrene i et forsøk på å ta noen sekunder på konkurrentene til Basso og Nibali i sammendraget.


== Manglende ryttere ==
095  Federico Canuti (COG) brøt.
127  David Loosli (LAM) startet ikke.
155  Francesco Reda (QST) brøt.


== Referanser ==


== Eksterne lenker ==
(en) Resultater på gazzetta.it
Nils Christian Brandtzæg

Nils Christian Brandtzæg (født 14. februar 1860 på Abelvær i Nord-Trøndelag, død 3. januar 1945 samme sted) var en norsk væreier, kjøpmann, industrigründer og politiker (H).


== Liv og virke ==
Han var sønn av væreier Anthon Martinus Brandtzæg og hustru Julie Berg på Abelvær i Nærøy. Foreldrene var søskenbarn og hadde slektsbånd til flere handelssteder langs Trøndelagskysten.Faren døde tidlig, så Nils Christian var bare 20 år gammel da han overtok som leder for familievirksomheten med landhandel, fiskehandel, skipsfart, notbruk, trandamperi med mer. Foruten Abelvær eide familien fiskeværet Sør-Gjæslingan med tilliggende vær i Vikna. Nils Christian arbeidet også noen år for bergenskjøpmannen Gerdt Meyer før han vendte tilbake til Abelvær. Han giftet seg med bergenseren Ida Sofie Bruland, som døde i barselfeber i 1887, og deretter med hennes søster Martha. I 1900 etablerte han hermetikkfabrikken A/S Brandtzægs Preservering Co. på Abelvær, og etter en brann i 1929 fikk firmaet navnet A/S Brandtzæg Canning.Brandtzæg var medlem av Nærøy herredsstyre og formannskap i over 30 år, fra 1905 til 1916 og fra 1920 til 1922 som Nærøys ordfører. Han var medlem av arbeidskomiteen for Namdalsbanen, medlem av Norges fiskeriråd i 15 år, formann i forstanderskapet/representantskapet i Namdalens Aktie-Dampskibsselskab fra 1917 til 1927 og blant grunnleggerne av Nærøy sparebank. Han var også engasjert i skogsaken og en pådriver for Ny Jords første bureisingsfelt med offentlig støtte i Bjørndalen i Nærøy.Han var Samlingspartiets kandidat til stortingsvaramann fra Namdalen krets ved stortingsvalget i 1906, og vant i det ordinære valget, men tapte mot O.S. Aavatsmark i omvalget. Brandtzæg var Høyre og Frisinnede Venstres stortingskandidat i Namdalen i 1912 og 1915 og førstekandidat på valglisten for hele Nord-Trøndelag i 1921 og 1924, men partiet fikk ikke noe mandat. Han var også formann i den felles foreningen for Høyre og Frisinnede Venstre som ble organisert i Nærøy i 1922.Investeringer i fiskedampflåten førte til store tap for Brandtzægs virksomheter, og firmaet måtte sendes til skifteretten i 1927. Konkursboet ble kjøpt tilbake av sønnen Birger Brandtzæg senere samme år. Familievirksomheten drev videre i mange tiår til.Nils Christian Brandtzæg ble i 1927 tildelt Kongens fortjenstmedalje i gull for sin innsats for fiskeriene.


== Referanser ==
Andreas Ugland

Andreas Kjell Lund Ugland (født 30. desember 1925 i Grimstad, død 18. april 2019) var en norsk sivilingeniør, investor og skipsreder.


== Liv og virke ==


=== Bakgrunn ===
Ugland var sønn av skipsreder Johan Milmar Ugland (1881–1960) og Sara «Sarita» Lund (1892–1981). Han giftet seg med Aud Oda Thompson (1925–2014) i 1952, og fikk tre sønner, Johan Benad, Andreas Ove og Knut Axel.


=== Karriere ===
Ugland ble sivilingeniør i 1949 på King's College i Newcastle. I 1951 begynte han å arbeide i Uglands Rederi, som faren eide. Da faren døde i 1960, overtok han Uglands Rederi som hovedaksjonær sammen med broren Johan Jørgen Ugland med 26 prosent av aksjene hver. I 1966 opprettet han rederiet Ugland Management Co. Han gikk ut av rederivirksomhetene i 1996, og han og kona delte formuen med sine tre sønner.
Han satt i styret i Det Norske Veritas, Lloyd's of London og American Bureau of Shipping. Han var også visepresident i Norges Rederiforbund, og president i organisasjonen Intertanko.


== Æresbevisninger ==
Ridder av 1. klasse av St. Olavs Orden (1984)
Sjøfartsdirektoratets plakett (1991)
Kommandør av Republikken Italias fortjenstorden
Æresborger av byen Numakuma i Japan
Æresdoktor ved John B. Lacson Foundation Maritime University, Filippinene (2008)


== Referanser ==


== Litteratur ==
Birger Dannevig: Ugland. Skipsbyggere – skipsførere – skipsredere gjennom 200 år, Grimstad 1973
Gunnar Nerheim; Kristin Øye Gjerde: Uglandrederiene, verdensvirksomhet med lokale røtter, Grimstad 1996


== Eksterne lenker ==
Om Andreas Kjell Lund Ugland fra Norsk biografisk leksikon
La Raza metrostasjon

La Raza er en stasjon på Mexico bys metros Linje 3 og Linje 5. Den ligger ved Avenida de los Insurgentes Norte i det administrative distriktet Gustavo A. Madero, nord i byen.

Stasjonen er oppkalt etter Monumento a La Raza, som befinner seg like ved. Stasjonssymbolet er siluetten av dette pyramideforma monumentet.
Linje 3s plattform er undergrunns, mens Linje 5s plattform ligger over bakkenivå. Stasjonen har metrosystemets lengste kulturelle utstillingsområde, i form av den såkalte «Túnel de la Ciencia» («Vitenskapstunnelen»). Denne permanente utstillinga ble installert av Universidad Nacional Autónoma de México (UNAM) i den svært lange tunnelen mellom de to linjene.
Stasjonen har overgang til metrobusstasjonen La Raza.
Kunståret 1818

Kunståret 1818 er en oversikt over hendelser, fødte og avdøde kunstnerpersonligheter i 1818.


== Hendelser ==
Thomas Lawrence reiser til Aachen for å male dem som var tilstede ved den tredje kongressen.


== Verk ==

Caspar David Friedrich, Vandreren over tåkehavet


== Fødsler ==


== Dødsfall ==

		


== Referanser ==


== Eksterne lenker ==
(en) 1818 in art – kategori av bilder, video eller lyd på Commons
Den libanesiske front

Den libanesiske front (arabisk: الجبهة اللبنانية‎| Jabhat al-Lubnaniyya), eller Front libanais på fransk, også kjent som Kufur-fronten, var en koalisjon av for det meste kristne partier i Libanon. Den libanesiske front, eller LF, var ment til å motvirke Den libanesiske nasjonalbevegelsen (LNM).


== Se også ==
Al Qouwat al Lubnania (libanesiske styrker)
Den libanesiske borgerkrigen
Etiopía / Plaza de la Transparencia metrostasjon

Etiopía / Plaza de la Transparencia er en stasjon på Mexico bys metros Linje 3. Den ligger i det administrative distriktet Cuauhtémoc.

Stasjonen i krysset mellom Avenida Chapultepec og Avenida Xola, en rundkjøring som tidligere het Glorieta de Etiopía, og som stasjonen er oppkalt etter. Fram til 27. mars 2009 het den bare Etiopía, men fikk navnet Plaza de la Transparencia i tillegg i forbindelse med åpninga av Instituto de Acceso a la Información Pública del Distrito Federal («Det føderale distriktets institutt for tilgang til offentlig informasjon»), for at folk lettere skal være klar over hvor de skal gå for å få tilgang til den offentlige informasjonen som de har krav på.Stasjonssymbolet er en silhuett av et løvehode, som spiller på det tidligere riksvåpenet til Etiopia, med logoen til Instituto de Acceso a la Información Pública del Distrito Federal nederst til venstre.


== Referanser ==


== Eksterne lenker ==
Metro de la Ciudad de México (offisielt nettsted) Arkivert 8. juli 2009 hos Wayback Machine.
Charles Hard Townes

Charles Hard Townes (født 28. juli 1915 i Greenville i Sør-Carolina, død 27. januar 2015 i Oakland) var en amerikansk fysiker og nobelprisvinner.
Han ble tildelt nobelprisen i fysikk i 1964 sammen med Nikolaj G. Basov og Aleksandr M. Prochorov, for grunnleggende arbeid innen kvanteelektronikk. Resultatene har ført til bygging av oscillatorer og forsterkere basert på maser-laser-prinsippet.


== Priser (utvalg) ==
2002 – Karl Schwarzschild-medaljen


== Referanser ==


== Eksterne lenker ==
(en) Nobelprisen i fysikk 1964 hos Nobelprize.org
(en) Charles Hard Townes hos Nobelprize.org i forbindelse med tildelingen av Nobelprisen i fysikk 1964
Braddock: Missing in Action III

Braddock: Missing in Action III er en amerikansk actionfilm fra 1988 med Chuck Norris i hovedrollen. Den ble regissert av Aaron Norris (Chuck Norris' bror).
Dette er den tredje og siste filmen i Missing in action-serien. Den ble også den minst sette.


== Handling ==
Oberst Braddock får vite at sønn og kone ennå er i live i Vietnam. Dermed drar han nok en gang tilbake til Vietnam.


== Om filmen ==
Filmen innbrakte drøyt $6 millioner på amerikanske kinoer og ble dermed en minst innbringende i denne filmserien.Innspillingssted var Filippinene.


== I Frankrike ==
En dialog har blitt en meme i landet, oversatt som: Braddock! Attention où vous mettez les pieds./Je mets les pieds où je veux, Littlejohn. Et c'est souvent dans la gueule. («"Braddock! Pass på hvor du setter føttene dine!"/"Jeg setter føttene mine hvor jeg vil, Lillejon. Og det er ofte i munnen på noen."»)


== Rollebesetning ==
Chuck Norris: Col. James Braddock
Aki Aleong: General Quoc
Roland Harrah: Van Tan Cang
Miki Kim: Lin Tan Cang
Yehuda Efroni: Reverend Polanski
Ron Barker: Mik
Floyd Levine: General Duncan
Jack Rader: Little John
Melinda Betron: Thuy


== Referanser ==


== Eksterne lenker ==
(en) Braddock: Missing in Action III på Internet Movie Database 
(no) Braddock: Missing in Action III hos Filmfront 
(sv) Braddock: Missing in Action III i Svensk Filmdatabas 
(da) Braddock: Missing in Action III i Danmark Nationale Filminstitut 
(fr) Braddock: Missing in Action III på Allociné 
(nl) Braddock: Missing in Action III på MovieMeter 
(en) Braddock: Missing in Action III på AllMovie 
(en) Braddock: Missing in Action III på Rotten Tomatoes 
(en) Braddock: Missing in Action III på Box Office Mojo
Koryolink

Koryolink (Chosŏn'gŭl: 고려링크) er et joint venture mellom det egyptiske selskapet Orascom Telecom Holding og det statlige Korea Post and Telecommunications Corporation (KPTC) i Nord-Korea, og er per juli 2010 ett av to mobilselskaper i landet, og det eneste med 3G-tjenester. Ifølge BusinessWeek har Orsacom selv oppgitt abonnementsmassen i Nord-Korea til 125 661 i mai 2010. I mars 2011 hadde selskapet rapportert 535 133 kunder. Orsacom eier 75 prosent av Koryolink og er kjent for å investere i mobilselskap i utviklingsland. 
Foreløpig dekker mobilnettet i Nord-Korea hovedstaden Pyongyang og fem andre byer og åtte motorveier og jernbanestrekninger. Konkurrenten SunNet har et GSM-nett, men har dårlig kvalitet og avbrudd på tjenestene. Mobilbrukere på nettet bruker prefikset +850 (0)192.Orascom Telecom Holding fikk en molbillisens for 3G-nett i Nord-Korea i januar 2008. Målet er at mobilnettet skal dekke hele landet. Tjenestene ble lansert i desember 2008 med en kundebase på 5 300.I oktober 2011 hadde selskapet 800 000 abonnenter. Ifølge The Wall Street Journal 7. januar 2012 hadde selskapet ved utgangen av tredje kvartal 2011 nådd 809 000 abonnenter.
Selskapet deltar i oppussingen av Ryugyong Hotel siden april 2008, der det er montert glasspanel og telekommunikasjonsantenner, uten at de endelige planene er offentliggjort. Det er forbudt for vanlige innbyggere å benytte mobiltelefoner i Nord-Korea så dette er bare for offisiell bruk.
Administrerende direktør er Ahmed Abou Doma.


== Referanser ==


== Eksterne lenker ==
Business Week – Cell phone demand stays strong in North Korea
Compluenta – Сотовая связь Северной Кореи пошла в рост
EasyBourse – France Télécom et Orascom signent les termes finalisés de leurs accords sur Mobinil
c114.net – 奥斯康一季度净利4900万美元 朝鲜手机用户12.6万 Arkivert 2. januar 2014 hos Wayback Machine.
LA Times – North Korea allows cellphone network
Video introduction of Koryolink
Other news articles on Koryolink
Litauen under Sommer-OL 2000

Litauen under Sommer-OL 2000. Sekstien sportsutøvere fra Litauen deltok i femten sporter under Sommer-OL 2000 i Sydney. Det var femte gangen Litauen var med i et sommer-OL. De kom på 33.-plass med to gull- og tre bronsemedaljer. Friidrettsutøveren Romas Ubartas var Litauens flaggbærer under åpningsseremonien.


== Medaljer ==


== Medaljevinnerne ==


== Eksterne lenker ==
Resultater og profilside Arkivert 4. desember 2008 hos Wayback Machine. på sports-reference.com
El Rosario metrostasjon

El Rosario er en stasjon på Mexico bys metros Linje 6 og Linje 7. Den er endestasjon for begge linjene. Den ligger i det administrative distriktet Azcapotzalco, nord i byen.

Stasjonen befinner seg i colonia El Rosario, som betyr «Rosenkransen» på spansk, og har navnet sitt etter denne. Stasjonssymbolet er en rosenkrans.
Plattformene til de to linjene ligger på samme nivå og er forbundet med ei bru.
Ved stasjonen er det et stort stoppested for lokalbusser og trolleybusser.